b'\n_START_ARTICLE_\nRudaminos Ferdinando Ru\xc5\xa1\xc4\x8dico gimnazija\n_START_SECTION_\nIstorija\n_START_PARAGRAPH_\n1919 m. Rudaminoje veik\xc4\x97 pradin\xc4\x97 mokykla, kurioje mokiniai gal\xc4\x97jo baigti 3-4 klases. Mokomieji dalykai buvo d\xc4\x97stomi lenk\xc5\xb3 kalba. 1939 m. Rudaminoje pastatyta nauja mokykla, \xc5\xbemoni\xc5\xb3 vadinta Pilsudskio, nes kai mir\xc4\x97 Juzefas Pilsudskis, vald\xc5\xbeia Vilniaus kra\xc5\xa1te pastat\xc4\x97 100 toki\xc5\xb3 mokykl\xc5\xb3. I\xc5\xa1 prad\xc5\xbei\xc5\xb3 tai buvo pradin\xc4\x97 mokykla. Mokykloje visi dalykai: vokie\xc4\x8di\xc5\xb3 kalba, matematika, geografija, istorija, tikyba buvo d\xc4\x97stomi lenk\xc5\xb3 kalba. Mokykloje dirbo 12 mokytoj\xc5\xb3. Klas\xc4\x97se buvo po 20-30 mokini\xc5\xb3. Nors mokykloje tr\xc5\xabko vadov\xc4\x97li\xc5\xb3, vaizdini\xc5\xb3 priemoni\xc5\xb3 ir bald\xc5\xb3, ta\xc4\x8diau 1946 m. mokykloje mok\xc4\x97si 146 mokiniai, ji tapo septynmet\xc4\x97, o 1953 m. prad\xc4\x97jo veikti vidurin\xc4\x97 mokykla. Mokyklai vadovaujant Kazimierui Lele\xc5\xa1iui 1956 m. mokykl\xc4\x85 baig\xc4\x97 pirmoji Rudaminos vidurin\xc4\x97s mokyklos abiturient\xc5\xb3 laida._NEWLINE_Laikui b\xc4\x97gant mokini\xc5\xb3 padaug\xc4\x97jo ir 1968 m. prie pagrindinio mokyklos pastato buvo pastatytas priestatas. Nuo tada mokykloje gal\xc4\x97jo mokytis 640 mokini\xc5\xb3, buvo 20 klasi\xc5\xb3, valgykla, 2 kabinetai (fizikos ir chemijos), sporto sal\xc4\x97. Mokykloje buvo mokoma rus\xc5\xb3, lenk\xc5\xb3 ir lietuvi\xc5\xb3 kalbomis. Nepriklausomyb\xc4\x97s laikais lietuvi\xc5\xb3 klas\xc4\x97s atsiskyr\xc4\x97. Nuo 2007 m. \xe2\x80\x93 gimnazija. Jai suteiktas dailininko Ferdinando Ru\xc5\xa1\xc4\x8dico vardas.'